

VLADA REPUBLIKE HRVATSKE

Zagreb, 11. ožujka 2021.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo mora, prometa i infrastrukture |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Verifikacija odgovora na zastupničko pitanje Mire Bulja, u vezi s izgradnjom spojne ceste između autoceste A1 i Grada Sinja |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*PRIJEDLOG*

KLASA:

URBROJ:

Zagreb,

**PREDSJEDNIKU HRVATSKOGA SABORA**

PREDMET: Zastupničko pitanje Mire Bulja, u vezi s izgradnjom spojne ceste između autoceste A1 i Grada Sinja - odgovor Vlade

Zastupnik u Hrvatskome saboru, Miro Bulj, postavio je, sukladno s člankom 140. Poslovnika Hrvatskoga sabora („Narodne novine“, br. 81/13., 113/16., 69/17., 29/18., 53/20., 119/20. - Odluka Ustavnog suda Republike Hrvatske i 123/20.), zastupničko pitanje u vezi s izgradnjom spojne ceste između autoceste A1 i Grada Sinja.

Na navedeno zastupničko pitanje Vlada Republike Hrvatske daje sljedeći odgovor:

Društvo Hrvatske ceste d.o.o. vodi projekt izgradnje Obilaznice Dicma, koji uključuje 8,2 kilometra nove ceste. U sklopu projektne pripreme izrađeno je idejno rješenje ove ceste te je izrađena i radna varijanta Studije o utjecaju na okoliš. Međutim, zbog neusklađenosti projekta i prostorno planske dokumentacije nije moguće pokrenuti postupak procjene utjecaja na okoliš niti je moguće ishoditi rješenje o procjeni utjecaja na okoliš koje je uvjet za ishođenje lokacijske dozvole. Podloge za izmjenu prostorno planske dokumentacije upućene su Splitsko-dalmatinskoj županiji i Općini Dicmo, kako bi se provelo neophodno usklađenje.

Eventualno potrebna dodatna objašnjenja u vezi s pitanjem zastupnika dat će ministar mora, prometa i infrastrukture Oleg Butković.

PREDSJEDNIK

mr. sc. Andrej Plenković